OpenLLM-France/wikimedia huggingface dataset:
# Davemaoïta

La davemaoïta és un mineral de la classe dels òxids que pertany al subgrup de la bridgmanita. Rep el nom en honor de Ho-Kwang (Dave) Mao (毛河光) (Xangai, República Popular de la Xina, 18 de juny de 1941), geòleg xino-nord-americà del Laboratori de Geofísica de la Carnegie Institution for Science. És un expert en mineralogia d'alta pressió i amb Peter M. Bell va aconseguir la primera pressió estàtica verificada superior a 1 megabar al laboratori.

## Característiques

La davemaoïta és una perovskita de silicat de calci d'alta prssió, de fórmula química CaSiO₃, amb una estructura cristal·lina cúbica distintiva. Va ser aprovada com a espècie vàlida per l'Associació Mineralògica Internacional l'any 2020 i publicada el 2022. Cristal·litza en el sistema isomètric.
És un dels tres minerals principals del mantell terrestre, i representa al voltant del 5-7% del material que n'hi ha. Aquest mineral pot contenir urani i tori, isòtops radioactius que produeixen calor mitjançant la desintegració radioactiva i contribueixen en gran manera a l'escalfament dins d'aquesta zona, donant al material un paper important en com la calor flueix profundament sota la superfície terrestre.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb el número de catàleg: 74541.

## Formació i jaciments

Va ser descoberta a Orapa, Letlhakane (Districte Central, Botswana), en forma d'inclusions en diamants. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Davemaoite» (en anglès). Mindat. [Consulta: 24 març 2022].
* ↑ Rossman, George R. and Tschauner, Oliver «The Discovery of Davemaoite, the CaSiO₃ Perovskite, in a Diamond from Earth’s Lower Mantle». Gems and Gemology, 58, 1, 2022, pàg. 126-128. Arxivat de l'original el 19 de maig 2023 [Consulta: 19 maig 2023].
* ↑ Witze, Alexandra. «Diamond delivers long-sought mineral from the deep Earth» (en anglès). Nature. [Consulta: 24 març 2022].
# La espada negra

La espada negra és una pel·lícula històrica espanyola del 1976 dirigida per Francesc Rovira Beleta que dramatitza la joventut dels Reis Catòlics segons un guió de l'escriptor Carlos Blanco. Fou rodada a espais de Patrimoni Nacional com les muralles d'Ávila, la catedral de Toledo, o els toros de Guisando. Ha estat criticada per donar un tractament esquematitzat dels personatges com si es tractés d'una fotonovel·la.

## Sinopsi

Al regne de Castella, mitjans del segle XV. La infanta Isabel, germanastra del rei Enric IV de Castella, de mal nom "l'impotent", viu allunyada de la cort. A la cort hi domina la filla del rei, Juana, hereva del tro, però coneguda com "la Beltraneja" perquè diuen les males llengües que en realitat és filla del noble castellà Beltrán de la Cueva i s'insinua que el rei manté relacions homosexuals amb el marquès de Villena. Aprofitant aquest fet, un grup de nobles castellans destronen Enric IV i proclamen rei Alfons, germà petit d'Isabel. Però la mort prematura d'Alfons converteix Isabel en pretendent al tro castellà. A més, el 1469 es casa amb Ferran II d'Aragó, cosa que facilitaria la unió dels dos regnes peninsulars.

## Repartiment

* Maribel Martín... Isabel de Castella
* Juan Ribó ... Ferran d'Aragó
* José María Rodero ... Enric IV de Castella
* Carlos Ballesteros ... Marquès de Villena
* José Bódalo ... Alfonso Carrillo de Acuña, Arquebisbe de Toledo
* José Calvo
* Miguel Narros
* Fernando E. Romero ... Alfons de Castella
* Terele Pávez ... Reina Mare

## Premis

José María Rodero va rebre el premi al millor actor principal als Premis del Sindicat Nacional de l'Espectacle de 1976.

## Referències

* ↑ La espada negra a la Filmoteca de Catalunya
* ↑ “La espada negra”: Una fotonovela de la Historia, per Diego Galán, Tiempo de historia. Año III, n. 25 (1 dic. 1976),p. 126-127
* ↑ "Retrato de familia", el mejor largometraje, ABC, 30 de gener de 1977
# Upeneus quadrilineatus

Upeneus quadrilineatus és una espècie de peix de la família dels múl·lids i de l'ordre dels perciformes.

## Morfologia

Els mascles poden assolir els 17 cm de longitud total.

## Distribució geogràfica

Es troba des del sud del Japó fins al sud de la Xina. També a Indonèsia.

## Referències

* ↑ ITIS
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pur

Pur és un llogaret del Rajasthan al districte de Bhilwara, conegut com a centre de pelegrinatge.
En aquest lloc hi ha alguns monuments antics destacats: la Udan Chatri (Tomba d'Udan), el Adhar Shila (altar d'Adhar) i el Patola Mahadev (una gran estàtua). La corporació municipal de Bhilwara està desenvolupant també el temple de Gata Rani com a atractiu turístic.
Viccionari
# Formiguer mallat

El formiguer mallat (Myrmoderus squamosus) és una espècie d'ocell de la família dels tamnofílids (Thamnophilidae) que viu entre la malesa del bosc del sud-est del Brasil.

## Referències

* ↑ «Formiguer mallat». Cercaterm. TERMCAT, Centre de Terminologia. Rev. 10/05/2021(català)
# Octodon pacificus

Octodon pacificus és una espècie de mamífer rosegador de la família dels octodòntids. És endèmic de l'illa Mocha (Xile). El seu hàbitat natural són les zones de vegetació densa relacionades biogeogràficament amb la selva de Valdivia del Xile continental. Està amenaçada per la desforestació del seu entorn. El seu nom específic, pacificus, es refereix al fet que només viu en una illa de l'oceà Pacífic.

## Referències

* ↑ Ojeda, R.; Bidau, C. Octodon pacificus. UICN 2008. Llista Vermella d'espècies amenaçades de la UICN, edició 2008, consultada el 23 juliol 2015.
* ↑ Hutterer, R «Island rodents: a new species of Octodon from Isla Mocha, Chile (Mammalia: Octodontidae)» (en anglès). Zeitschrift für Säugetierkunde, 59, 1, 1994, pàg. 27-41.
# Arsen Avakov

«Arsen Avakov» té aquests significats:
* Arsèn Boríssovitx Avàkov, polític ucraïnès
* Arsén Gueórguievitx Avàkov, futbolista tadjik
# Kalililo Kakonje

Kalililo Kakonje (Lusaka, 1 de juny de 1985) és un exfutbolista zambià de la dècada de 2000.
Fou internacional amb la selecció de futbol de Zàmbia.
Pel que fa a clubs, destacà a AmaZulu.

## Referències

* ↑ Kalililo Kakonje Fitxa i estadístiques a la FIFA
* ↑ Kalililo Kakonje a National-Football-Teams.com (anglès)
# Dolors Montserrat

Dolors Montserrat és el nom dels següents personatges:
* Dolors Montserrat i Culleré (1947), política catalana.
* Dolors Montserrat i Montserrat (1973), política catalana, filla de l'anterior.
# Hannes Swoboda

Hannes Swoboda (nascut a Bad Deutsch-Altenburg el 10 de novembre del 1946) és un polític socialdemòcrata austríac. Des del 1996 és membre del Parlament Europeu, on representa el Partit Socialdemòcrata d'Àustria. El 17 de gener del 2012 assumí el càrrec de President del grup de l'Aliança Progressista de Socialistes i Demòcrates.

## Referències

* ↑ SocialistGroup.eu Web Arxivat 2009-06-02 a Wayback Machine., socialistgroup.eu, 2011 (anglès)
# Upeneus pori

Upeneus pori és una espècie de peix de la família dels múl·lids i de l'ordre dels perciformes.

## Morfologia

Els mascles poden assolir els 19 cm de longitud total.

## Distribució geogràfica

Es troba des del Mar Roig fins al sud d'Oman. També ha entrat a la Mediterrània a través del Canal de Suez (Migració lessepsiana).

## Referències

* ↑ ITIS
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Audiència (tribunal)

És un tribunal de justícia col·legiat que entén en els plets de determinat territori. El terme deriva del llatí audire (sentir), ja que el rei i la cort, quan administraven justícia, escoltaven als litigants. Forma part de la jerarquia dels tribunals i jutjats.
A Espanya existeixen dos tipus d'Audiències:
* L'Audiència Nacional: Té la seu a Madrid i la jurisdicció a tot Espanya. Està integrada per dues sales de procediment penal, contenciosa administrativa i social. També, està composta per dos jutjats, el Jutjat Central Penal i el Jutjat Central d'Instrucció.
* L'Audiència Provincial: La seva seu està situada a la capital de cada província i la seva jurisdicció al territori d'aquesta. A cada província trobem un o més jutjats de procediment contenciós administratiu, social, de vigilància penitenciària i de menors.

## Bibliografia

* ↑ «Audiència (tribunal)». Gran Enciclopèdia Catalana. Barcelona: Grup Enciclopèdia Catalana.
* ↑ Gran Enciclopedia Durvan, Edición 1983, Ed. Durvan
* ↑ Apunts del CFGS d'Administració i Finances de l'assignatura d'Administració Pública, 2009
# Formiguer immaculat

El formiguer immaculat (Percnostola immaculata) és una espècie d'ocell de la família dels tamnofílids (Thamnophilidae) que habita el sotabosc de la selva pluvial a les muntanyes l'oest i est de Colòmbia i nord-oest de Veneçuela.

## Referències

* ↑ «Formiguer immaculat». Cercaterm. TERMCAT, Centre de Terminologia. Rev. 10/05/2021
# Ogdensburg

«Ogdensburg» té aquests significats:
# Ruta 8 (Uruguai)

La Ruta 8 Brigadier General Juan Antonio Lavalleja (R8) és una de les carreteres més importants de l'Uruguai. Neix a la ciutat de Montevideo, amb direcció est i nord-est, i travessa els departaments de Montevideo, Canelones, Lavalleja, Treinta y Tres i Cerro Largo. A més connecta les poblacions i capitals departamentals de Barros Blancos, Pando (km. 80), Solís de Mataojo, Minas, Treinta y Tres, Melo, Isidoro Noblia i Aceguá.
Amb un recorregut de gairebé 390 km, la ruta 8 és transitada també per turistes amb destinació est. Connecta amb la ruta brasilera BR-153. El 2000, tres companyies nacionals van proposar projectes per modernitzar el trajecte Pando-Minas.

## Interseccions

* Ruta 11: km. 44.
* Ruta 9: km. 72.
* Minas: km. 116.
* Villa Serrana, Mariscala.
* Aceguá: km. 447.

## Referències

* ↑ Tres Ofertas por Concesión de Ruta 8 - Uruguay (castellà)
* ↑ Informació sobre rutes de l'Uruguai Arxivat 2016-06-28 a Wayback Machine. (castellà)
# Uralborita

La uralborita és un mineral de la classe dels borats. Rep el seu nom de la zona on va ser descoberta, els monts Urals, i de la seva composició química, un borat.

## Característiques

La uralborita és un borat de fórmula química CaB₂O₂(OH)₄. Cristal·litza en el sistema monoclínic. Es troba en forma de cristalls prismàtics, de diversos centímetres, allargats al llarg de [100], generalment en agregats radials fibrosos. La seva duresa a l'escala de Mohs és 4. És un mineral dimorf de la vimsita.
Segons la classificació de Nickel-Strunz, la uralborita pertany a «06.DA: Nesotetraborats» juntament amb els següents minerals: bòrax, tincalconita, hungchaoïta, fedorovskita, roweïta, hidroclorborita, borcarita, numanoïta i fontarnauïta.

## Formació i jaciments

És un mineral secundari poc freqüent que es troba en skarns de minerals de ferro rics en bor. Va ser descoberta l'any 1961 al dipòsit de bor i coure de Novofrolovskoye, a l'óblast de Sverdlovsk (Rússia), on es troba associada a altres minerals com: andradita-grossulària, magnetita, szaibelyita i frolovita. També ha estat descrita a la mina Fuka (illa de Honshu, Japó), on es troba associada a sibirskita, borcarita, fluorita i calcita.

## Referències

* ↑ «Uralborite» (en anglès). Mindat. [Consulta: 7 març 2017].
* 1 2 «Uralborite» (en anglès). Handbook of Mineralogy. [Consulta: 21 juny 2016].
# Atari Pong

Atari Pong és una consola creada per Atari en 1975, i la segona videoconsola de la història. Va ser la versió domèstica de l'arcade PONG també llançada per Atari uns anys abans. No portava cartutxos, sinó que tenia solament un joc, el Pong, imitant el tennis de taula de Magnavox Odyssey. No van trigar a fer-se còpies del Pong, inserits en la circuiteria dels televisors o com a jocs per altres consoles. Va aparèixer a l'estiu de 1975 al Consumer Electronics Show (CES).
Després de fer grans inversions intentant transformar una màquina recreativa de monedes en una consola domèstica, van negociar amb Sears. Després d'això, Sears, cadena comercial a Amèrica, va quedar sorpresa amb aquesta consola d'Atari, i va decidir comprar-la, quedant-se així amb els drets del Pong original. Després d'això, Sears va començar a llançar versions llicenciades de Pong que es van conèixer com a Tele-Games sota la marca Sears. En col·laboració amb Sears, el negoci de Nadal havia de fabricar 150.000 consoles. El preu rondava els 100 dòlars.

## Models

Va haver-hi diversos models de PONG incloent els de Tele-Games:
** Tele-Games Pong (1975)
** Atari Pong (1976)
** Tele-Games Hoquei (1976)
** Atari Super Pong (1976)
** Atari Ultra Pong (1976)
** Tele-Games super Pong (1976)
** Atari Ultra Pong Doubles (1976)
** Telegames Pong IV (1976)
** Atari Super Pong Pro-AM (1977)
** Atari Super Pong Ten (1977)
** Super Pong Pro-AM Ten (1977)
** Atari Video Pinball C-380 (1977)
** Atari Video Pinball (1977)
** Tele-Games Pinball Breakaway (1977)
** Tele-Games Speedaway (1977?)
** Tele-Games Hockey tennis (1977)
** Tele-Games Hockey tennis II (1977)
** Tele-Games Hockey tennis III (1977)
** Tele-Games Pong Sports IV (1977)
** Tele-Games Pong Sports IV II (1977)
Atari va vendre més de 55.000 unitats de la consola Pong.

## Referències

* ↑ «Pong-Story : Atari home PONG systems» (en anglès). pong-story.com. [Consulta: 7 gener 2019].
* 1 2 3 «PONG and Atari» (en anglès americà). The Dot Eaters. [Consulta: 6 juliol 2020].
* 1 2 Marco Rinne. «Pong Story: Geschichte eines Kult-Games» (en alemany). chip, 02-10-2006. Arxivat de l'original el 2020-08-10. [Consulta: 10 agost 2020].

## Enllaços externs

* Comercial d'Atari Pong
* Lloc web amb més informació del Pong Arxivat 2018-01-05 a Wayback Machine.
# Formarinsee

El Formarinesee és un llac as Alps austríacs, a l'estat federat de Vorarlberg a una altitud de 1793 sobre el nivell mitjà del mar al municipi de Dalaas. El llac es forma cada any per l'aigua del desglaç, i desguassa per una connexió subterrània. Prop del llac hi ha el riu Formarimbach, un dels dos rius que constitueixen les fonts del Riu Lech, però aquest no li va donar el nom i no s'alimenta pel llac. El paisatge del llac amb el munt Rote Wand el 2015 va ser elegit com el «lloc més maco d'Austria» del 2015.
* El Formarinsee fotografiat des del munt Rote Wand
* Formarinsee amb el munt Rote Wand al fons

## Referències

* ↑ «Formarinsee ist der „schönste Platz»» (en alemany). ORF, 24-10-2015.
* ↑ «Formarinsee» (pdf) (en alemany). Institut für Umwelt und Lebensmittelsicherheit (Fitxa amb mesures biològiques i químiques per l'Institut per al medi ambient i la seguretat alimentària). Arxivat de l'original el 2016-08-18. [Consulta: 4 agost 2016].
# Oracle d'Ismènion

L'Oracle d'Ismènion agafa el nom del déu fluvial Ismenos que posteriorment es va identificar amb Apol·lo anomenat Ismeni. Heròdot explica que aquesta substitució es devia produir entre els segles VII i VI aC., i es podria atribuir als tebans.
L'oracle es va situar en una muntanya una mica més enllà de la porta Electra, una de les set portes de Tebes, a Beòcia, i encara es poden observar algunes ruïnes del segle iv aC. L'edifici primitiu, fet de rajoles i fusta, va ser incendiat a finals del segle viii aC. i va ser substituït per un temple de pedra d'estil dòric. A dins hi havia una estàtua d'Apol·lo feta de fusta de cedre que el representava agafant un cérvol amb la seva mà dreta.
Aquest oracle donava les resposta no per inspiració del deu sinó per la inspecció que els sacerdots feien de les persones que anaven a fer les consultes, el que requeria una certa psicologia i dots d'observació notables.

## Referències

* 1 2 Heròdot. Històries. V, 59
* ↑ Solé, Gerard. Los grandes descubrimientos de la arqueología, vol. 4. Barcelona: Planeta, 1992, p. 206. ISBN 8439524021.
# Lyonsita

La lyonsita és un mineral rar de la classe dels fosfats. Va ser descoberta l'any 1987 al volcà Izalco, El Salvador i rep el seu nom del mineralogista John Bartholomew Lyons (1916–1998) del Dartmouth College.

## Característiques

La lyonsita és un mineral de la classe dels vanadats fórmula química Cu₃Fe₄(VO₄)₆. Cristal·litza en el sistema ortoròmbic.
Segons la classificació de Nickel-Strunz, la lyonsita pertany a «08.AB: fosfats, etc. sense anions addicionals, sense H₂O; amb cations de mida mitjana» juntament amb els següents minerals: farringtonita, ferrisicklerita, heterosita, litiofilita, natrofilita, purpurita, sicklerita, simferita, trifilita, karenwebberita, sarcòpsid, chopinita, beusita, graftonita, xantiosita, lammerita, lammerita-β, Mcbirneyita, stranskiïta i pseudolyonsita.

## Formació i jaciments

La lyonsita es forma com a sublimat a les fumaroles volcàniques a una temperatura menor a 800 °C.
Es coneixen tres jaciments de lyonsita: el volcà d'Izalco, El Salvador; la mina abocador Lichtenber Absetzer, a Gera, Alemanya; i al volcà Tolbàtxik de l'extrem orient rus.
Sol trobar-se associada a la thenardita i la howardevansita.

## Referències

* 1 2 «Lyonsite» (en anglès). Mindat. [Consulta: 7 novembre 2015].
* ↑ Webmineral
* 1 2 «Handbook of Mineralogy». [Consulta: 23 setembre 2016].
# Bundahixn

Bundahixn és el nom donat tradicionalment a una Enciclopèdia del zoroastrisme referent a temes de cosmogonia i cosmologia escrit en pahlavi. El nom original de l'obra no es coneix.
Encara que el Bundahixn es basa en els llibres de l'Avesta i desenvolupa les idees a què s'al·ludeixen aquests, el contingut reflecteix a la vegada tant un zoroastrisme antic com creences del pre-zoroastrisme. En alguns casos, el text esmenta idees posteriors al segle vii de l'era islàmica de l'Iran i, tanmateix, en altres casos (per exemple, en la idea que la lluna està més lluny que les estrelles) reitera els escrits, encara que la ciència per llavors ja havia determinat el contrari.

## Contingut

El Bundahixn és la visió mítica de la creació en el zoroastrisme, relata les primeres batalles de les forces de Ahura Mazda i Angra Mainyu per l'hegemonia del món. Segons el text, en els primers 3000 anys de l'era còsmica, Ahura Mazda va crear el Fravaixi. Al final d'aquest període, Angra Mainyu va caure en una permanent absència pels següents 3000 anys.
* Capítol 1. Ohrmazd de la creació original, l'antagonisme del mal esperit, i la naturalesa de les criatures del món.
* Capítol 2. Sobre la formació de les lluminàries
* Capítol 3. La pressa en el destructor de les criatures
* Capítol 4. Goshorun, el primer bou
* Capítol 5. Els planetes i la cosmologia
* Capítol 6. La batalla amb el cel
* Capítol 7. La batalla amb l'aigua
* Capítol 8. La batalla amb la terra
* Capítol 9. La batalla amb les plantes
* Capítol 10. La batalla amb el primitiu bou
* Capítol 11. La naturalesa de la terra
* Capítol 12. La naturalesa de les muntanyes
* Capítol 13. La naturalesa dels oceans
* Capítol 14. La naturalesa dels animals
* Capítol 15. La naturalesa de les persones
* Capítol 16. La naturalesa de la procreació
* Capítol 17. La naturalesa del foc
* Capítol 18. La naturalesa dels arbres
* Capítol 19. Pel que fa a les criatures fabuloses
* Capítol 20. La naturalesa dels rius
* Capítol 21. Pel que fa als líquids
* Capítol 22. La naturalesa dels llacs
* Capítol 23. La naturalesa dels mono i os
* Capítol 24. El cabdillatge de la gent i els animals
* Capítol 25. El calendari religiós
* Capítol 26. Mesura de distàncies
* Capítol 27. La naturalesa de les plantes
* Capítol 28. Sobre el mal-fer d'Ahriman i els dimonis
* Capítol 29. En l'espiritual cabdillatge de les regions de la terra
* Capítol 30. De la resurrecció i l'existència futura
* Capítol 31. Sobre la raça i la descendència dels Kayans
* Capítol 32. Pourushasp i Zartosht
* Capítol 33. La família dels Mobads
* Capítol 34. Del còmput d'anys

## Enllaços externs

* Text (anglès)
# Hernansancho

Hernansancho és un municipi de la província d'Àvila, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 233 | 235 | 227 | 220 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 13 agost 2021].
# Uralan

Uralan (en rus: Уралан) és un poble (un possiólok) de Calmúquia, a Rússia, segons el cens del 2010 tenia 81 habitants. Pertany al districte municipal de Priiútnoie.

## Referències

* ↑ «Климат: Амтя Уста». Arxivat de l'original el 2015-02-27.
* ↑ «усн». Arxivat de l'original el 2014-10-17.
* ↑ «L-38 карты Генштаба СССР. Элиста, Черкесск, Пятигорск, Волгодонск». Arxivat de l'original el 2014-10-17.
# Ferrocolumbita

La columbita-(Fe) o ferrocolumbita és un mineral de la classe dels òxids, que pertany al grup de la columbita. S'anomena així pel seu contingut de ferro i Columbia (per Amèrica); l'origen dels primers espècimens.

## Característiques

La columbita-(Fe) és un òxid de fórmula química FeNb₂O₆. Cristal·litza en el sistema ortoròmbic. La seva duresa a l'escala de Mohs és 6. Segons la classificació de Nickel-Strunz, la columbita-(Fe) pertany a «04.DB - Metall:Oxigen = 1:2 i similars, amb cations de mida mitja; cadenes que comparteixen costats d'octàedres» juntament amb els següents minerals: argutita, cassiterita, plattnerita, pirolusita, rútil, tripuhyita, tugarinovita, varlamoffita, byströmita, tapiolita-(Fe), tapiolita-(Mn), ordoñezita, akhtenskita, nsutita, paramontroseïta, ramsdel·lita, scrutinyita, ishikawaïta, ixiolita, samarskita-(Y), srilankita, itriorocolumbita-(Y), calciosamarskita, samarskita-(Yb), ferberita, hübnerita, sanmartinita, krasnoselskita, heftetjernita, huanzalaïta, tantalita-(Fe), tantalita-(Mn), columbita-(Mn), qitianlingita, columbita-(Mg), magnocolumbita, tantalita-(Mg), ferrowodginita, litiotantita, litiowodginita, titanowodginita, wodginita, ferrotitanowodginita, wolframowodginita, tivanita, carmichaelita, alumotantita i biehlita.

## Formació i jaciments

Acostuma a trobar-se com a mineral accessori en pegmatites granítiques; més rarament en carbonatites i dipòsits de tipus placer.

## Referències

* ↑ «Columbite-(Fe)» (en anglès). Mindat. [Consulta: 7 novembre 2015].
# Oracle d'Ilísies

Oracle d'Ilísies era un oracle d'Apol·lo situat vora del riu Ilísies, a la ciutat d'Atenes. En aquest riu, Bòreas va raptar Oritia i la va convertir en la seva esposa, i el temple estava dedicat a ell. Però els atenencs van voler que fos dedicat a altres déus, i sobretot a Apol·lo. Hi havia un oracle i una font sagrada. A la vora hi havia un altar dedicat a les Muses Ilisíades.
En parla Pausànias que diu que al seu temps l'oracle havia desaparegut.

## Referències

* ↑ Pausànias. Descripció de Grècia, I, 19,5